PMIndiaData/PMIndiaSum huggingface dataset:
وزیر اعظم جناب نریندر مودی نے سعودی عرب کے وزیر خارجہ شہزادہ فیصل بن فرحان آل سعود سے گفت و شنید کی

نئی دہلی، 20 ستمبر، 2021: وزیر اعظم جناب نریندر مودی نے آج سعودی عرب کے وزیر خارجہ شہزادہ فیصل بن فرحان آل سعود سے ملاقات کی۔ اس ملاقات میں دونوں ممالک کے درمیان اسٹریٹجک پارٹنرشپ کونسل کے زیراہتمام کیے گئے اقدامات سمیت مختلف جاری دو طرفہ پہل پر پیش رفت کا جائزہ لیا گیا ۔ وزیر اعظم نے توانائی ، اطلاعاتی ٹکنالوجی اور دفاعی مینوفیکچرنگ جیسے اہم شعبوں میں سعودی عرب سے زیادہ سرمایہ کاری دیکھنے کی بھارت کی خواہش کا اظہار کیا۔ ملاقات میں افغانستان کی صورت حال پر تبادلہ خیال سمیت علاقائی پیش رفت پر بھی گفت و شنید ہوئی۔ وزیر اعظم نے کوویڈ 19 کی عالمی وبا کے دوران بھارتی افراد کی فلاح و بہبود اور دیکھ بھال کے لیے مملکت سعودی عرب کا خصوصی شکریہ اور ستائش کی۔ وزیر اعظم نے شاہ سلمان اور سعودی عرب کے ولی عہد کے لیے بھی اپنی نیک خواہشات پیش کیں۔
وزیر اعظم یکم جنوری کو پی ایم-کسان کی 10ویں قسط جاری کریں گے

نچلی سطح کے کسانوں کو با اختیار بنانے کے مسلسل عزم اور ارادے کے مطابق، وزیر اعظم جناب نریندر مودی 1 جنوری 2022 کو دوپہر 12:30 بجے ویڈیو کانفرنسنگ کے ذریعہ پردھان منتری کسان سمان ندھی (PM-KISAN) اسکیم کے تحت مالی فائدے کی 10ویں قسط جاری کریں گے۔ اس سے 10 کروڑ سے زیادہ مستفید کسانوں کے خاندانوں کو 20,000 کروڑ روپے سے زیادہ منتقل کیے جائیں گے۔ پی ایم-کسان اسکیم کے تحت، اہل استفادہ کنندہ کسان خاندانوں کو سالانہ 6000 روپے کا مالی فائدہ فراہم کیا جاتا ہے، جو 2000 روپے کی تین مساوی 4 ماہانہ اقساط میں قابل ادائیگی ہے۔ فنڈ براہ راست مستفیدین کے بینک کھاتوں میں منتقل کیا جاتا ہے۔ اس اسکیم میں اب تک 1.6 لاکھ کروڑ روپے سے زیادہ کی سمان راشی کسان خاندانوں کو منتقل کی گئی ہے۔ پروگرام کے دوران، وزیر اعظم تقریباً 351 فارمر پروڈیوسر آرگنائزیشنز (ایف پی او) کو 14 کروڑ روپے سے زیادہ کی ایکویٹی گرانٹ بھی جاری کریں گے، جس سے 1.24 لاکھ سے زیادہ کسانوں کو فائدہ پہنچے گا۔ وزیراعظم تقریب کے دوران ایف پی اوز سے بات چیت کریں گے اور قوم سے خطاب بھی کریں گے۔ اس موقع پر مرکزی وزیر زراعت بھی موجود رہیں گے۔
وزیراعظم نے شری آنند شنکرپانڈیا کے انتقال  پرتعزیت  کی ہے

نئی دہلی ،11نومبر:وزیراعظم ، جناب نریندرمودی نے معروف ادیب اورعوامی دانشور شری آنند شنکر پانڈیاجی کے انتقال پرافسوس کا اظہارکیاہے ۔ سلسلے وار ٹوئیٹس میں وزیراعظم نے کہا : ‘‘شری آنند شنکر پانڈیا جی ایک بسیارنویس مصنف اورعوامی دانشورتھے ، جنھوں نے تاریخ ، سرکاری پالیسی اورروحانیت کے موضوعات پرتفصیل سے لکھاہے ۔ وہ بھارت کی ترقی کے تئیں بہت پرجوش تھے ۔ وہ وی ایچ پی میں سرگرم تھے اورانھوں نے سماجی خدمات کے لئے بے لوث ہوکرکام کیا۔ ان کی وفات پردکھی ہوں ۔ مجھے اس موقع پر شری آنند شنکر پانڈیا جی کے ساتھ ہوئی بہت سی ملاقاتیں یاد آتی ہیں اوران ملاقاتوں کے دوران ان کی زبادنی عظیم مجاہدی آزادی کے ساتھ ان کے تبادلہ خیال سے متعلق بہت واقعات سن کر اورمختلف امور پران کی بصیرت سے بہت خوشی ہوتی تھی۔ میں نے ان کے اہل خانہ سے بات کرکے ان کی وفات پرتعزیت کا اظہارکیا۔ اوم شانتی ۔’’
وزیر اعظم نے کووِڈ۔19 وبائی مرض سے متعلق صورتحال اور ٹیکہ فراہمی، تقسیم کاری اور انتظام کاری کے موضوع پر میٹنگ کا اہتمام کیا

نئی دہلی، 17 اکتوبر 2020: وزیر اعظم جناب نریندر مودی نے آج ملک میں کووِڈ۔19 سے متعلق صورتحال اور ٹیکہ فراہمی، تقسیم کاری اور انتظام کاری سے متعلق تیاریوں کا جائزہ لیا۔ اس میٹنگ میں مرکزی وزیر صحت جناب ہرش وردھن، وزیر اعظم کے پرنسپل سکریٹری، رکن (صحت) نیتی آیوگ، پرنسپل سائنٹفک ایڈوائزر، سینئر سائنسداں، وزیر اعظم کے دفتر کے افسران، حکومت ہند کے دیگر شعبوں کے افسران نے شرکت کی۔ وزیر اعظم مودی نے یومیہ کووِڈ معاملات اور شرح نمو میں مستحکم انحطاط کو نوٹ کیا۔ بھارت میں ٹیکوں کی تیاری اہم مراحل میں ہے، ان میں سے 2 ٹیکے دوسرے مرحلے اور ایک تیسرے مرحلے میں ہے۔ بھارتی سائنسداں اور تحقیقی ٹیمیں ہمسایہ ممالک جیسے افغانستان، بھوٹان، بنگلہ دیش، مالدیپ، ماریشس، نیپال اور سری لنکا میں تحقیقی صلاحیت کو مضبوط بنانے کے لئے مل جل کر کام کر رہے ہیں۔ بنگلہ دیش، میانمار، قطر اور بھوٹان میں کلینکل ٹرائل کے لئے درخواست بھی کی گئی ہے۔ عالمی برادری کی مدد کرنے کی کوشش کے تحت، وزیر اعظم نے ہدایت دی کہ ہماری کوششیں محض ہمارے بہت ہی قریبی ہمسایوں تک ہی محدود نہیں رہنی چاہئیں بلکہ ہمیں ٹیکوں، ادویہ کی فراہمی اور ٹیکہ کی فراہمی نظام کے لئے آئی ٹی پلیٹ فارم تشکیل دینا ہوگا۔ ریاستی حکومتوں اور تمام متعلقہ شراکت داروں کے مشوروں سے، کووِڈ۔19 کے لئے ٹیکہ انتظام کاری کے نیشنل ایکسپرٹ گروپ (این ای جی وی اے سی) نے ویکسین کی ذخیرہ اندوزی، تقسیم کاری اور انتظام کاری کا تفصیلی خاکہ تیار کیا اور اسے پیش کیا۔ یہ ایکسپرٹ گروپ ریاستی کے مشوروں کے ساتھ ویکسین کی ترجیح اور تقسیم کاری کے لئے سرگرمی کے ساتھ کام کر رہا ہے۔ ملک کے تنوع اور جغرافیائی پھیلاؤ کو مدنظر رکھتے ہوئے وزیر اعظم نے مزید ہدایت جاری کرتے ہوئے کہا کہ ٹیکہ کی تیز رفتار رسائی کو یقینی بنایا جانا چاہئے۔ وزیر اعظم نے زور دیتے ہوئے کہا کہ ٹیکوں کے نقل و حمل، فراہمی، اور انتظام کاری کے ہر ایک مرحلے میں تیزی سے عمل آوری کی ضرورت ہے۔ اس میں کولڈ اسٹوریج چین، تقسیم کاری کے نیٹ ورک، نگرانی کے نظام کے میکانزم، بہتر جائزے، اور ویلس، سرنج وغیرہ جیسے معاون ساز و سامان کی تیاری کے لئے بہتر منصوبہ بندی بھی شامل ہے۔ انہوں نے مزید کہا کہ ملک میں انتخابات کے کامیاب انعقاد اور تباہ کاری سے نمٹنے کے لئے بہتر انتظامات سے حاصل ہوئے تجربے کو بروئے کار لایا جانا چاہئے۔ وزیر اعظم نے کہا کہ اسی طرح سے ٹیکہ فراہمی اور ایڈمنسٹریشن نظام کو بھی نافذ کیا جانا چاہئے۔ اس میں ریاستوں/ مرکز کے زیر انتظام علاقوں / ضلع کی سطح کے اہلکاران، سول سوئیٹی تنظیمیں، رضاکاران، شہری، اور اہم شعبوں سے وابستہ ماہرین کی شراکت داری بھی ہونی چاہئے۔ اس پورے منصوبے کی مدد کے لئے، پس پشت ایک مضبوط آئی ٹی نظام ہونا چاہئے اور اس نظام کی تیاری اس طرح کی جانی چاہئے کہ ہمارے حفظانِ صحت کے نظام پر اس کے دور رس اثرات مرتب ہوں۔ آئی سی ایم آر اور ڈی / او بایو۔ٹکنالوجی (ڈی بی ٹی) کے ذریعہ ایس اے آر ایس سی او وی ۔ 2 (کووِڈ۔19 وائرس) کے جینوم کے موضوع پر ملک بھر میں کیے گئے دو مطالعے سے پتہ چلا ہے کہ وائرس جینیاتی طور پر پائیدار ہے اور اس میں مزید تغیر رونما نہیں ہو رہا ہے۔ آخر میں وزیر اعظم مودی نے لاپرواہی نہ برتنے اور وبائی مرض کو قابو میں رکھنے کی کوششوں کو جاری رکھنے کی اپیل کی۔ انہوں نے خصوصی طور پر آنے والے تیوہاروں کے موسم میں سماجی فاصلہ بنائے رکھنے، ماسک پہننے، باقاعدگی کے ساتھ ہاتھوں کو دھونے اور سینیٹائز کرنے جیسے کووِڈ کے لئے موزوں رویہ اپنانے کے عمل کو جاری رکھنے پر زور دیا۔
انڈونیشیا ، ملیشیا اور سنگا پور کے لئے روانگی سے قبل وزیر اعظم کا بیان

نئی دلّی ،29 مئی؍ انڈو نیشیا ، ملیشیا اور سنگا پور کے لئے روانگی سے قبل وزیر اعظم کے بیان کا متن درج ذیل ہے : ۔ ’’ میں 29 مئی سے 02 جون ، 2018 تک انڈو نیشیا ، ملیشیا اور سنگاپورکے دورے پر جا رہا ہوں ۔ بھارت کے ان تینوں ملکوں کے ساتھ مضبوط اسٹریٹجک تعلقات قائم ہیں ۔ 29 مئی کو میں انڈو نیشیا کے صدر جو کو ودودو کی دعوت پر جکارتہ میں ہوں گا ۔ وزیر اعظم کے طورپرانڈو نیشیا کا یہ میرا پہلا دورہ ہوگا ۔ 30 مئی کو میں صدر ودودو سے تبادلہ خیال کروں گا اور بھارت انڈو نیشیا سی ای او کے فور م سے مشترکہ ملاقات بھی کروں گا ۔ میں انڈو نیشیا میں موجود ہندوستانی برادری سے بھی خطاب کروں گا ۔ بھارت اور انڈو نیشیا مضبوط دوستانہ مراسم اورگہرے تاریخی و تہذیبی رشتوں میں بندھے ہوئے ہیں ۔ دونوں ملک کثیر نسلی ، کثیر مذہبی اورآزاد خیال معاشرے کے حامل ملک ہیں ۔ مجھے یقین ہے کہ میرے انڈونیشیا کے دورے سے ایشیا کے ان دو جمہوری ملکوں کے درمیان مطابقت اور باہمی تعلقات میں اضافہ ہوگا ۔ 31 مئی کو ، سنگا پور جاتے ہوئے ، ملیشیا کی نئی قیادت کو مبارک باد دینے کے لئے میں ملیشیا میں مختصر قیام کروں گا ۔میں وزیر اعظم جناب مہاتر محمد سے ملاقات کروں گا ۔ سنگا پور میں میری توجہ کا خاص مرکز بھارت ۔ سنگا پور اشتراک کے شعبوں مثلاً راہ اندازی ،ہنر مندی فروغ ، شہری منصوبہ بندی اورمصنوعی ذرائع سے خفیہ اطلاعات کا حصول ( آرٹیفیشل انٹیلی جنس ) ہوگا ۔ سنگا پور شہری فروغ ، منصوبہ بندی ، اسمارٹ شہروں اور بنیادی ڈھانچہ کے فروغ کے شعبوں میں بھارت کا اہم ساجھے دار ملک بن گیا ہے ۔ میرے سنگاپور کے دورے سے دونوں ملکوں کو مزید تقویت حاصل ہوگی ۔ 31 مئی کو میں بھارت ۔ سنگا پور انٹر پرائز اور اختراعی نمائش کا دورہ کروں گا ۔ میں تاجر وں کے اجتماع اور برادری سے ایک گول میز میٹنگ کے دوران سنگاپورکے اعلیٰ منتخبہ سی ای او حضرات کے ساتھ تجارت اور سرمایہ کاری کے موضوع پربات چیت کروں گا ۔ یکم جون کو میں سنگاپور کے صدر حلیمہ یعقوب سے بات چیت کروں گا ۔ میں سنگاپورکے وزیر اعظم لی سے ڈیلی گیشن سطح پر بات چیت کروں گا ۔ میں ننیانگ ٹیکنالوجیکل یونیورسٹی کا بھی دورہ کروں گا جہاں میں نوجوان طلباء سے ملاقات کروں گا ۔ اسی شام کو میں شنگری ۔ لا ڈائیلاگ میں ایک کلیدی خطبہ دوں گا ۔ یہ پہلا موقع ہو گا کہ ایک بھارتی وزیر اعظم یہ خطبہ دے گا ۔ یہ ایک مو قع ہو گا علاقائی سلامتی کے معاملات اور خطے میں امن و استحکام کی بر قراری پر بھارت کے نظریات کو واضح کرنے گا ۔ 2 جون کو ، میں کلیفورڈ پائر میں ایک تختی کی نقاب کشائی کروں گا جہاں کہ گاندھی جی کی استھیاں 27 مارچ ، 1948 کو سمندر میں بہائی گئی تھیں ۔ میں کچھ عبادت گاہوں کا بھی دورہ کروں گا جو کہ بھارت کے ساتھ تہذیبی رشتے کی نقیب ہیں ۔ اپنے دورے کے آخری حصے میں میں سنگا پور میں چانگ بحری اڈے کا دورہ کروں گا جہا ں میں انڈین نیول شپ آئی این ایس ست پورا کا دورہ کروں گا اور بھارتی بحریہ اور شاہی سنگا پور بحریہ کے افسران اور ملاحوں سے بات چیت کروں گا ۔ مجھے یقین ہے کہ میرے انڈو نیشیا ، ملیشیا اور سنگا پور کے دورے سے ہماری ایکٹ ایسٹ پالیسی کو تقویت حاصل ہو گی اور ان تینوں ملکوں کے ساتھ ہمارے رشتے اورمعاہدے فروغ پائیں گے ۔ ۔ ۔ ۔ ۔ ۔
کابینہ نے دلی میٹرو کے فیز 4 پروجیکٹ کو منظوری دی

وزیر اعظم جناب نریندر مودی کی سربراہی میں مرکزی کابینہ نے آج 3 ترجیح کوریڈور پر مشتمل دلی میٹرو کے فیز 4 پروجیکٹ کو منظوری دے دی ہے۔ ان 3 کوریڈور کی کل لمبائی 61.679 کلو میٹر دور ہے۔ کل 61.679 کلو میٹر میں سے 22.359 کلو میٹر علاقے کوانڈر گراؤنڈبنایا جائے گا اور 39.320 کلو میٹر علاقے کو ایلویٹیڈ اسٹیشن کے طور پر تعمیر کیا جائے گا۔ یہ کوریڈور 46 اسٹیشنوں پر مشتمل ہوں گے۔ ان میں سے 17 اسٹیشن انڈرگراؤنڈ ہوں گے اور باقی 29 اسٹیشن ایلیویٹڈاسٹیشن کے طور پر تعمیر کئے جائیں گے۔ ان 3 میٹروکوریڈورس کو مکمل کرنے پر جو لاگت آئے گی وہ 24,948.65 کروڑ روپے ہوگی۔ یہ پروجیکٹ دلی میٹرو ریل کارپوریشن لمیٹیڈ کے ذریعہ پورا کیا جائے گا، جوحکومت ہند اور دلی حکومت کی موجودہ 50-50خصوصی مقصدی وہیکل (ایس پی وی)ہے۔ کنیکٹویٹی ہائی لائٹس: ایرو سٹی سے تغلق آباد کے درمیان 15 اسٹیشن ہوں گے۔ 15 اسٹیشن (ایرو سٹی، مہیپال پور، وسنت کنج سیکٹر ڈی، مسعود پور، کشن گڑھ، مہرولی، لاڈو سرائے، ساکیت، ساکیت جی بلاک، امبیڈکر نگر، خان پور، ٹگری، آنند مائی مارگ، جنکشن، تغلق آباد ریلوے کالونی، تغلق آباد) آر کے آشرم سے جنک پوری ویسٹ کے درمیان 25 اسٹیشن یہ 25 اسٹیشن (آر کے آشرم، موتیا خان، صدر بازار، پل بنگش، گھنٹہ گھر، سبزی منڈی، راج پورہ، ڈیرہ وال نگر، اشوک وہار، آزاد پور، مکند پور، بھلسوا، مبارک چوک، بادلی موڑ، نارتھ پیتم پورہ، پرشانت وہار، مدھون چوک، دیپالی چوک، پشپانجلی انکلیو، ویسٹ انکلیو، منگول پوری، پیڑاگڑھی چوک، پچھم وہار، میرا باغ، کیشور پور، کشن پارک ایکسٹیشن، جنک پوری ویسٹ) موج پور۔ مدھو پور 6 اسٹیشن (یمنا وہار، بھجن پورہ، کھجوری خاص، سور گھاٹ، جگت پور ولیج، براڑی) 3کوریڈور دونوں انڈر گراؤنڈ (22.359 کلو میٹر) اور ایلیویٹڈ(39.320 کلو میٹر سیکشن) اثرات: یہ فیز 4 پروجیکٹ کے کوریڈورمیٹرو نیٹ ورک کی کوریج کو بڑھائیں گے۔ اس طرح قومی راجدھانی کے مزید علاقے میٹرو سے جڑیں گے۔ ان کوریڈورس کے مکمل ہونے پر میٹرو میں چلنے والے مسافروں کو آسانی سے ٹرینیں بدلنے میں آسانی ہوگی۔ جو نئے کوریڈور کو دلی میٹرو کے موجودہ لائن سے جوڑیں گے۔ تغلق آباد ایرو سٹی کوریڈور ہوائی اڈے کے لئے رابطے کو مزید بہتر بنائے گا۔ ان کوریڈور کے مکمل ہونے کے بعد دلی میٹرو کی کل نیٹ ورک لمبائی 400 کلو میٹر کو پار کرلے گی۔
وزیراعظم نے بھارت کے فوجی افراد   کی ہمت اور شجاعت کو سلام کیا ہے

نئیدہلی 15 جنوری 2020۔وزیراعظم جناب نریندر مودی نے فوج کے دن کے موقع پر بھارت کے فوجی افراد کی ہمت وشجاعت کو سلام کیا ہے۔ وزیراعظم نے کہا ہے :’’ بھارت کی سینا ، بھارت کی آن بان اور شان ہے ۔ سینا دِوس کے اوسر پر میں دیش کے سبھی سینکوں کے ادمیہ ، ساہس ،شوریہ اور پراکرم کو سلام کرتا ہوں ۔ ہماری فوج اپنی جرأت اور پیشہ ورانہ مہارت کے لئے جانی جاتی ہے ۔ انسان دوستی کے جذبے کے لئے بھی اس کا ا حترام کیا جاتا ہے۔ جب کبھی مدد کی ضرورت ہوتی ہے تو ہماری فوج فوراََ رد عمل کا اظہار کرتی ہے اور ہر ممکن مدد کرتی ہے ۔ میں اپنی فوج پر فخر کرتا ہوں۔ ‘‘
‘من کی بات2.0 ’کی ساتویں   کڑی میں وزیر اعظم کے خطاب کا متن(29.12.2019)

نئی دہلی، 29 دسمبر؍ میرے پیارے ہم وطنو، نمسکار! 2019 کے وداع ہونے کا لمحہ ہمارے سامنے ہے۔ تین دن کے اندر اندر 2019 وداع ہوگا اور ہم نہ صرف 2020 میں داخل ہوں گے، نئے سال میں داخل ہوں گے، نئی دہائی میں داخل ہوں گے، 21ویں صدی کی تیسری دہائی میں داخل ہوں گے۔ میں سبھی ہم وطنوں کو 2020 کے لیے دلی مبارک باد پیش کرتا ہوں۔ اس دہائی کے بارے میں ایک بات تو یقینی ہے کہ اس میں، ملک کی ترقی کو رفتار دینے میں وہ لوگ سرگرم کردار ادا کریں گے جن کی پیدائش 21ویں صدی میں ہوئی ہے- جو اس صدی کے اہم مسئلوں کو سمجھتے ہوئے بڑے ہو رہے ہیں۔ ایسے نوجوانوں کے لیے آج بہت سارے الفاظ سے پہچانا جاتا ہے، کوئی انھیں ملی نیلس کی شکل میں جانتا ہے تو کچھ انھیں جنریشن زیڈ یا تو جین زیڈ یہ بھی کہتے ہیں اور وسیع طور پر ایک بات تو لوگوں کے دماغ میں فٹ ہوگئی ہے کہ یہ سوشل میڈیا جنریشن ہے۔ ہم سب مشاہدہ کرتے ہیں کہ ہماری یہ نسل بہت ہی باصلاحیت ہے۔ کچھ نیا کرنے کا، الگ کرنے کا، اس کا خواب رہتا ہے۔ اس کی اپنی رائے بھی ہوتی ہیں۔ اور سب سے بڑی خوشی کی بات یہ ہے، اور خاص طور پر ، میں ،ہندوستان کے بارے میں کہنا چاہوں گا، کہ ، ان دنوں نوجوانوں کو ہم دیکھتے ہیں، تو وہ ، نظام کو پسند کرتے ہیں، سسٹم کو پسند کرتے ہیں۔ اتنا ہی نہیں ، وہ سسٹم کو ، فالو بھی کرنا پسند کرتے ہیں۔ اور کبھی، کہیں سسٹم صحیح طورپر کام نہ کریں تو وہ بے چین بھی ہوجاتے ہیں اور ہمت کے ساتھ، نظام کو ، سوال بھی کرتے ہیں۔ میں اسے اچھا مانتا ہوں۔ ایک بات تو پکی ہے کہ ہمارے ملک کے نوجوانوں کو ہم یہ بھی کہہ سکتے ہیں، انتشار کے تئیں نفرت ہے۔ بدنظمی، عدم استحکام اس کے تئیں ان کو ، بڑی چڑھ ہے۔ وہ کنبہ پروری، ذات پات کے نظام ، اپنا پرایا، مرد وخواتین ان بھید بھاؤ کو پسند نہیں کرتے ہیں۔ کبھی کبھی ہم دیکھتے ہیں کہ ہوائی اڈے پر، یا تو سینما کے تھیٹر میں بھی، اگر کوئی قطار میں کھڑا ہے اور بیچ میں کوئی گھس جاتا ہے تو سب سے پہلے آواز اٹھانے والے نوجوان ہی ہوتے ہیں۔ اور ہم نے تو دیکھا ہے کہ ایسا کوئی واقعہ ہوتا ہے تو دوسرے نوجوان فوراً اپنا موبائل فون نکال کر اس کی ویڈیو بنا دیتے ہیں اور دیکھتے ہی دیکھتے وہ ویڈیو وائرل بھی ہوجاتا ہے اور جو غلطی کرتا ہے وہ محسوس کرتا ہے کہ کیا ہوگیا تو ایک نئے قسم کا نظام ، نئے قسم کا دور، نئے طرح کی سوچ، اس کی ہماری نوجوان نسل عکاسی کرتی ہے۔آج ہندوستان کو اس نسل سے بہت امید ہے ان ہی نوجوانوں کو ملک کو ، نئی بلندیوں پر لے جانا ہے، سوامی وویکانند جی نے کہا تھا کہ “My faith is in the yo کروڑ ہم وطنوں کی طاقت پر، ان کی صلاحیت پر، ان کے عہد پر، زبردست یقین رکھتے ہوئے، آؤ، ہم چل پڑیں۔ بہت بہت شکریہ، بہت بہت نیک خواہشات۔ ۔ ۔ ۔ ۔ ۔ ۔ ۔ ۔
وزیر اعظم نے کُل گروسوامی  راج رشی منی کے انتقال پر تعزیت کا اظہار کیا

وزیر اعظم جناب نریندر مودی نے لکولِش روایت کے کُل گرو سوامی راج شری منی کے انتقال پر گہرے غم کا اظہار کیا ہے۔ وزیر اعظم نے گذشتہ برسوں میں یوگا میں ان کی شاندار شراکت کو سراہا ۔ انہوں نے مرحوم کی روح کے ایصال ثواب کے لئے دعا کی اور سوگوار لواحقین سے تعزیت کا اظہار کیا۔ وزیر اعظم نے ٹوئیٹ کیا: "લકુલીશ પરંપરાના કુલગુરુ સ્વામિ રાજર્ષિ મુનિના બ્રહ્મલીન થયાના સમાચાર દુ:ખદ છે. તેઓએ વર્ષો સુધી યોગના સંવર્ધન અને વિકાસનું કાર્ય કર્યું. સદ્ગતના આત્માની શાંતિ માટે અંતરમનથી પ્રાર્થના તથા શોકગ્રસ્ત અનુયાયીઓને સાંત્વના ॥"
وزیراعظم 9اکتوبر کو ہریانہ کا دورہ کریں گے

نئی دہلی،8/اکتوبر۔ وزیر اعظم جناب نریندر مودی 9اکتوبر 2018 کو سامپلا، روہتک، ہریانہ کا دورہ کریں گے۔ وزیراعظم دین بندھو سر چھوٹو رام کے مجسمے کی نقاب کشائی کریں گے۔ سر چھوٹو رام ایک عظیم لیڈر تھے، جنھوں نے کسانوں کی فلاح و بہبود کے علاوہ پسماندہ اور مظلوم طبقات کی آزادی کے لئے مسلسل کام کیا۔ انھیں تعلیم کے شعبے کے علاوہ دیگر سماجی کاموں میں ان کی خدمات کے لئے بھی جانا جاتا ہے۔ ایک عوامی میٹنگ کے دوران وزیر اعظم جناب نریندر مودی سونی پت میں ریل کوچ ریفربیشنگ کارخانہ کا سنگ بنیاد رکھنے کے لئے ایک تختی کی نقاب کشائی کریں گے۔ اس کی تعمیر مکمل ہونے کے بعد ملک کے شمالی خطے میں ریل کوچوں کے لئے مرمت کاری اور رکھ رکھاؤ کی بڑی سہولتوں والا یہ کارخانہ ہوگا۔ اس کارخانہ کا قیام ماڈیولر اور پہلے سے تعمیر کردہ تعمیراتی تکنیک، جدید ترین مشینری کے استعمال کے ذریعے اور ماحول دوست خصوصیات کے ساتھ کیا جارہا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ م ع۔ م ر(
وزیراعظم سی آئی آئی کی سالانہ میٹنگ سے11 اگست کو خطاب کریں گے

نئی دہلی،10 اگست-2021/وزیراعظم جناب نریندر مودی کنفیڈریشن آف انڈین انڈسٹریز(سی آئی آئی) کی سالانہ میٹنگ 2021 سے 11 اگست 2021 کو شام ساڑھے چار بجےویڈیو کانفرنسنگ کے ذریعہ خطاب کریں گے۔میٹنگ کا موضوع ہے India@75: حکومت اور کاروباری دنیا آتم نربھر بھارت کے لئے مل کر کام کرتے ہوئے۔ سی آئی آئی کی سالانہ میٹنگ 2021 کے بارے میں کنفیڈریشن آف انڈین انڈسٹریز کی سالانہ میٹنگ 2021 دو دن تک یعنی 11 اور 12 اگست کو منعقد کی جائے گی۔ سنگا پور کے نائب وزیراعظم اور اقتصادی پالیسیوں کے معاون وزیر جناب ہینگ سوی کیٹ بین الاقوامی مہمان خصوصی کی حیثیت سے اس میٹنگ سے خطاب کریں گے۔اس تقریب میں بہت سے وزراء ، سینئر افسران، علمی شخصیات اور ہندوستانی صنعتی برادری کے خصوصی نمائندے شرکت کریں گے۔
وزیر اعظم نے شنگھائی تعاون تنظیم کے سربراہان مملکت کی کونسل کی اکیسویں میٹنگ میں ورچوئل طور پر شرکت کی

نئی دہلی 17 ستمبر 2021: وزیر اعظم نریندر مودی نے شنگھائی تعاون تنظیم (SCO) کے سربراہان مملکت کی کونسل کی 21 ویں میٹنگ میں ورچوئل طور سے شرکت کی اور ویڈیو پیغام کے ذریعہ ایس سی او۔سی ایس ٹی او مشترکہ آؤٹ ریچ اجلاس برائے افغانستان میں حصہ لیا۔ ایس سی او سربراہان مملکت کونسل کی 21 ویں میٹنگ سترہ ستمبر 2021 کو دوشنبہ میں ملے جلے ڈھنگ سے ہوئی تھی۔ میٹنگ کی صدارت تاجکستان کے صدر ایچ ای امام علی رحمان نے کی۔ وزیر اعظم نریندر مودی نے ویڈیو لنک کے ذریعہ سربراہ میٹنگ سے خطاب کیا۔ دوشنبہ میں ہندوستان کی نمائندگی وزیر خارجہ ڈاکٹر ایس جے شنکر نے کی۔ وزیر اعظم نے اپنی تقریر میں وسیع تر SCO خطے میں بڑھتی شدت پسندی اور انتہاپسندی کی وجہ سے درپیش مسائل پر روشنی ڈالی جو اس خطے کی اعتدال پسندی اور ترقی پسند انہ ثقافت اور اقدار کی تاریخ کے منافی ہیں۔ انھوں نے کہا کہ افغانستان کے حالیہ واقعات اس رجحان کو انتہا پسندی کی جانب تیز تر کرسکتے ہیں۔ انھوں نے صلاح دی کہ SCO اعتدال پسندی اور سائنسی اور متوازن سوچ کو فروغ دینے کے لئے ایک ایجنڈے پر کام کرسکتی ہے جو اس خطے کے نوجوانوں کے لئے خاص طور پر کار آمد ہوگا۔ انھوں نے ترقیاتی پروگراموں میں ڈیجیٹل ٹیکنالوجی کے استعمال کے بارے میں ہندوستان کے تجربات پر بھی بات کی اور SCO کے دیگر رکن ممالک کے ساتھ یہ کھلے حل شیئر کرنے کی پیشکش کی۔ خطے میں کنکٹوٹی کے قیام کی اہمیت پر بات کرتے ہوئے وزیر اعظم نے زور دے کر کہا کہ کنکٹوٹی کے پروجیکٹ شفاف ہو، سب کی شمولیت والے ہوں اور صلاح ومشورے پر مبنی ہوں تاکہ آپس میں اعتماد بڑھے۔ SCO سربراہ میٹنگ کے بعد SCO اور مشترکہ سکیورٹی معاہدہ تنظیم (CSTO) کے درمیان افغانستان سے متعلق آؤٹ ریچ اجلاس میں ویڈیو پیغام کے ذریعہ شرکت کی۔ اپنے ویڈیو پیغام میں وزیر اعظم نے صلاح دی کہ SCO خطے میں دہشت گردی قطعی طورسے برداشت نہ کرنے پر ایک ضابطہ اخلاق تیار کرسکتی ہے اور انھوں نے افغانستان سے منشیات ،ہتھیار اور انسان خرید وفروخت کے خطروں کو اجاگر کیا۔ افغانستان میں انسانی بحران کے بارے میں بات کرتے ہوئے انھوں نے افغان عوام کے ساتھ ہندوستان کی یکجہتی کا اظہار کیا۔
وزیر اعظم نے بھارتی ہاکی ٹیم کے ہر ایک کھلاڑی کی ستائش کی

نئی دہلی، 05 اگست 2021: وزیر اعظم جناب نریندر مودی نے اولمپکس میں کانسے کا تمغہ جیتنے والی مردوں کی بھارتی ہاکی ٹیم کی ستائش کی ہے۔ وزیر اعظم نے کہا کہ ہر ہندوستانی کے دل اور دماغ میں ہاکی کے لئے ایک خصوصی مقام ہے۔ انہوں نے کہا کہ ہاکی اور کھیلوں کے ہر ایک شائق کے لئے 5 اگست 2021 ازحد یادگار دن کے طور پر یاد کیا جائے گا۔ ٹوئیٹس کے ایک سلسلے کے تحت وزیر اعظم نے بھارتی ٹیم کے ہر ایک کھلاڑی کو ستائش سے نوازا۔ اس سے قبل، وزیر اعظم نے بھارت کی شاندار فتح پر کچھ اس طرح اپنا ردعمل دیا تھا اترپردیش میں پردھان منتری غریب کلیان ان یوجنا کے مستفیدین سے گفت و شنید کے دوران ایک مرتبہ پھر وزیر اعظم نے بھارتی ہاکی ٹیم کے شاندارلمحے کے لئے اپنی مسرت کا اظہار کیا تھا۔
بھارت کے مواضعات میں ہماری اچھی حکمرانی کی کوششوں کا مرکز عوام کی فلاح  و بہبود کے لیے  تکنالوجی کی طاقت کو بروئے کار لانا ہے: وزیر اعظم

نئی دہلی، 24 اپریل 2022: وزیر اعظم جناب نریندر مودی نے کہا ہے کہ بھارت کے مواضعات میں ہماری اچھی حکمرانی کی کوششوں کا مرکز عوام کی فلاح و بہبود کے لیے تکنالوجی کی طاقت کو بروئے کار لانا ہے۔ اس کے لیے، جناب مودی نے سوامتوا اسکیم کی مثال پیش کی، جس نے بہت زبردست نتائج پیش کیے ہیں۔ مائی گَوانڈیا کے ذریعہ کیے گئے ایک ٹوئیٹ کے جواب میں، وزیر اعظم نے کہا؛ بھارت کے مواضعات میں ہماری اچھی حکمرانی کی کوششوں کا مرکز عوام کی فلاح و بہبود کے لیے تکنالوجی کی طاقت کو بروئے کار لانا ہے۔اس کی ایک مثال سوامتوا اسکیم ہے جس نے بہت زبردست نتائج پیش کیے ہیں۔‘‘
وزیراعظم نے ٹوکیواولمپک کے لئے جاپان کے وزیراعظم کو نیک خواہشات پیش کیں

نئی دہلی23؍جولائی:وزیراعظم ، جناب نریندرمودی نے جاپان کے وزیراعظم یوشی ہیدے سگا سے ٹوکیو اولمپکس 2020کے لئے نیک خواہشات کا اظہار کیا ہے ۔ ایک ٹویٹ میں وزیراعظم نے کہا،‘‘وزیراعظم @sمیں دنیا کے بہترین کھلاڑیوں کے ذریعہ نمایاں کارکردگی کے سیزن کے منتظرہیں ۔’’
وزیر اعظم نریندر مودی نے بھارتی آرتھوڈوکس چرچ کےسپریم سربراہ موران مار بیسلیوس مارتھوما پاؤ لوس دوم کے انتقال پر تعزیت کا اظہار کیا

وزیر اعظم نریندر مودی نے بھارتی آرتھوڈوکس چرچ کے سپریم سربراہ موران مار بیسلیوس مارتھوما پاؤ لوس دوم کے انتقال پر گہرے صدمے اور دکھ کا اظہار کیا۔اپنے ایک ٹوئیٹ پیغام میں وزیر اعظم نے کہا ہے کہ ‘‘انہیں بھارتی آرتھوڈوکس چرچ کے سپریم سربراہ موران مار بیسلیوس مارتھوما پاؤ لوس دوم کے انتقال پر بہت صدمہ پہنچا ہے۔وہ خدمات اور جذبے کی ایک بڑی وراثت پیچھے چھوڑ گئے ہیں۔صدمے کی اس گھڑی میں میری تمام ترہمدردیاں آرتھو ڈوکس چرچ کے ممبران کے ساتھ ہیں،بھگوان ان کی آتما کو شانتی دے۔’’
پارلیمنٹ کے مانسون اجلاس  کے آغاز پر وزیراعظم کے بیان کا متن

ایک لمبے وقفہ کے بعد آج آپ لوگوں کا دیدار ہورہا ہے۔ آپ تمام لوگ خیریت سے ہیں نا؟ کوئی پریشانی تو نہیں آئی، آپ کی فیملی میں بھی؟ چلیے ایشور آ پ کو سلامت رکھے۔ ایک خاص ماحول میں پارلیمنٹ کا اجلاس آج شروع ہورہا ہے۔ کورونا بھی ہے، فرض منصبی بھی ہے اور تمام ممبران پارلیمنٹ نے ذمہ داری کا راستہ منتخب کیا ہے۔ میں تمام ممبران پارلیمنٹ کو اس پہل کے لیے مبارک باد دیتا ہوں اور ان کا شکریہ ادا کرتا ہوں۔ بجٹ اجلاس وقت سے پہلے ہی روکنا پڑا تھا۔ اس بار بھی دن میں دوبار، ایک بار راجیہ سبھا ، ایک بار لوک سبھا، وقت بھی بدلنا پڑا ہے۔ سنیچر، اتوار بھی اس بار رد کردیا گیا ہے، لیکن تمام ممبران پارلیمنٹ نے اس بات کو بھی قبول کیا ہے، استقبال کیا ہے اور ذمہ داری کے راستے پر آگے بڑھنے کا فیصلہ کیاہے۔ اس اجلاس میں کئی اہم فیصلے ہوں گے، متعدد موضوعات پر مباحثہ ہوگا اور ہم سب کا تجربہ ہے کہ لوک سبھا میں جتنی زیادہ چرچہ ہوتی ہے، جتنی گہرائی سے چرچہ ہوتی ہے، جتنی ہمہ گیریت کے ساتھ چرچہ ہوتی ہے، اتنا ایوان کو بھی، اس موضوع کو بھی اور ملک کو بھی بہت فائدہ ہوتا ہے۔ اس بار بھی اس عظیم روایت میں ہم تمام ممبران پارلیمنٹ مل کر اس کی قدر میں اضافہ کریں گے، ایسا میرا یقین ہے۔ کورونا سے بنی جو صورت حال ہے، اس میں جن احتیاطوں کو برتنے کے لیے تاکید کی گئی ہے، ان احتیاطوں پر ہم سب کو عمل کرنا ہی کرنا ہے۔ اور یہ بھی صاف ہے، جب تک دوائی نہیں، تب تک کوئی ڈھیلائی نہیں۔ ہم چاہتے ہیں کہ بہت ہی جلد سے جلد دنیا کے کسی بھی کونے سے ویکسین دستیاب ہو، ہمارے سائنسداں جلد سے جلد کامیاب ہوں اور دنیا میں ہر کسی کو اس بحران سے باہر نکالنے میں ہم کامیاب ہوں۔ اس ایوان کی اور بھی ایک مخصوص ذمہ داری ہے اور خاص کراس اجلاس کی مخصوص ذمہ داری ہے۔ آج جب ہماری فوج کے بہادر جوان سرحد پر ڈٹے ہوئے ہیں، بڑی ہمت کے ساتھ، جذبے کے ساتھ، بلند حوصلوں کے ساتھ، مشکل پہاڑیوں میں ڈٹے ہوئے ہیں اور کچھ وقت کے بعد بارش بھی شروع ہوگی۔ جس اعتماد کے ساتھ وہ کھڑے ہیں، مادر وطن کی حفاظت کے لیے ڈٹے ہوئے ہیں، یہ ایوان بھی ، ایوان کے تمام رکن ایک آواز سے، ایک جذبے سے، ایک عزم سے پیغام دیں گے-فوج کے جوانوں کے پیچھے ملک کھڑا ہے، پارلیمنٹ اور ممبران پارلیمنٹ کے توسط سے کھڑا ہے، پورا ایوان ایک آواز سے ملک کے بہادر جوانوں کے پیچھے کھڑا ہے، یہ بہت ہی مضبوط پیغام بھی یہ ایوان دے گا۔ تمام معزز ممبران دیں گے۔ ایسا میرا پورا یقین ہے۔ میں آپ سے بھی گزارش کروں گا کہ کورونا کے اس دور میں آپ کو پہلے کی طرح آزادی سے سب جگہ پر جانے کاموقع نہیں ملے گا، اپنوں کو خود ضرور سنبھالنا دوستو۔ خبریں تو مل جائیں گی، آپ کے لیے کوئی مشکل کام نہیں ہے، لیکن خود کو ضرور سنبھالنا، یہ میری آپ سے ذاتی گزارش ہے۔ شکریہ دوستو۔ ۔۔۔۔۔۔۔۔۔۔۔۔۔۔ ( م ن ۔ ق ت۔ت ع ) (14-09-2020 )
امریکی کانگریس کے وفد سے وزیر اعظم کی ملاقات

نئی دہلی، 13 نومبر 2021: وزیر اعظم مودی نے سینیٹر جان کارنن کے زیر قیادت امریکی کانگریس کے وفد ، جس میں سینیٹر مائیکل کراپو، سینیٹر تھوم ٹیوبر ویلے، سینیٹر مائیکل لی، کانگریس مین ٹونی گونزیلس اور کانگریس مین جان کیون ایلیزری سینئر جیسے عہدیداران شامل ہیں، سے ملاقات کی۔ سینیٹر جان کارنن بھارتی اور بھارتی امریکیوں کی سینیٹ کے بانی مشترک اور شریک چیئرمین ہیں۔ امریکی کانگریس کے وفد نے بھارت میں بڑی اور متنوع آبادی کے باوجود کووِڈ صورتحال سے نمٹنے کے لیے کی گئی عمدہ انتظام کاری کا ذکر کیا۔ وزیر اعظم نے کہا کہ ملک کی جمہوری اقدار پر مبنی عوامی شراکت داری نے گذشتہ ایک صدی کے بدترین وبائی مرض کی انتظام کاری میں کلیدی کردار ادا کیا ہے۔ وزیر اعظم مودی نے بھارت۔ امریکہ جامع عالمی حکمت عملی پر مبنی شراکت داری کو عمیق بنانے میں امریکی کانگریس کے ذریعہ کی جا رہی مسلسل حمایت اور تعمیری کردار کی ستائش کی جو کہ جمہوری اقدار پر مبنی ہے۔ جنوبی ایشیا اور بھارت ۔ پیسفک خطے سے متعلق موضوعات سمیت باہمی مفادات کے حامل خطے کے دیگر مسائل پر گرمجوشانہ اور بے جھجھک انداز میں تبادلہ خیالات کیے گئے۔ وزیر اعظم اور مہمان وفد نے دو کلیدی شراکت داروں کے مابین کلیدی مفادات کے افزوں اجتماع کا ذکر کیا اور عالمی امن اور استحکام کو فروغ دینے کے مقصد کے ساتھ باہمی تعاون میں مزید اضافہ کرنے کی خواہش کا اظہار کیا۔ وزیر اعظم نے باہمی تعلقات کو مزید آگے لے جانے کے مضمرات اور دہشت گردی، تبدیلی موسمیات اور اہم تکنالوجیوں کے لیے قابل اعتماد سپلائی چین جیسے موجودہ عالمی مسائل کے سلسلے میں بھی تبادلہ خیالات کیے۔